En soloulykke på motorvej E45 i sydgående retning syd for rasteplads Senhøj - mellem afkørsel Haverslev og Hobro N endte på tragisk vis med et dødsfald. Ulykken fandt sted omkring klokken 01:30, da en bil var kørt af motorvejen. Da Nordjyllands Politi nåede frem til stedet, var bilen i brand. - Da vi ankom til stedet var køretøjet helt overtændt. Bilen havde haft ramt nogle træer inde på en mark, efter føreren havde kørt af motorvejen, og da brandvæsenet får slukket branden, så finder de en afdød person i køretøjet, der fortsat sidder inde i bilen, siger vagtchef for Nordjyllands Politi Mads Hessellund. Den 22-årige mand fra Aalborg blev herefter erklæret død på stedet. I løbet af natten har en bilinspektør undersøgt stedet for at finde frem til, hvad der er årsag til ulykken. Nordjyllands Politi mangler dog fortsat at se rapporten af undersøgelsen. Den afdøde mands pårørende er underrettet efter ulykken.

Referat:
Et soloulykke på motorvej E45 i sydgående retning mellem Haverslev og Hobro N fik natten til onsdag det værst tænkelige udfald, da en 22-årig aalborgenser blev erklæret død på ulykkestedet.